वृक्षायुर्वेद की भूमिका पर राष्ट्रीय संगोष्ठी आज से
उदयपुर | एशियनएग्री-हिस्ट्री फाउण्डेशन और महाराणा प्रताप कृषि एवं प्रौद्योगिकी विश्वविद्यालय के साझे से वृक्षायुर्वेद की भूमिका और कार्बनिक कृषि के क्षेत्र में पारंपरिक कार्यप्रणालियों पर तीन दिन की राष्ट्रीय संगोष्ठी सोमवार से आरसीए कॉलेज में होगी।
आयोजन सचिव डाॅ. एसके खण्डेलवाल ने बताया कि संगोष्ठी में विभिन्न विषयों जैसे वृक्षायुर्वेद के सिद्धांत और कार्यप्रणालियां, कार्बनिक खेती में होने वाली समस्याएं, वृक्षायुर्वेद और पारंपरिक कार्यप्रणालियां, कृषक अभिनव उपागम, कार्बनिक मिट्टी प्रबंधन और जैव उर्वरक, औषधीय पादपों का पारंपरिक उपयोग, कार्बनिक और वनस्पति के माध्यम से फसल कीट और रोगों का प्रबंधन आदि पर आठ शैक्षिक सत्र होंगे। समारोह के मुख्य अतिथि इलरू आंध्रप्रदेश के कृषक सतीश गड्ढे और अध्यक्षता एमपीयूएटी के कुलपति प्रो. उमा शंकर शर्मा करेंगे।
hin_Deva hin_Deva hin_Deva